b'\n_START_ARTICLE_\nKonstantinas Mo\xc4\x8diulskis\n_START_SECTION_\nBiografija\n_START_PARAGRAPH_\n1845-49\xc2\xa0m. studijavo teologij\xc4\x85 Dorpato universitete, priklaus\xc4\x97 studenti\xc5\xa1kai korporacijai Konventas Polonia. Po baigimo tris metus klebonavo Papilyje, 1852-87\xc2\xa0m. dirbo sielovados darb\xc4\x85 Bir\xc5\xbeuose. Nuo 1867 iki 1882\xc2\xa0m. buvo i\xc5\xa1rinktas Bir\xc5\xbe\xc5\xb3 distrikto superintendentu. Kartu su kunigu Oskaru Kurnatausku pastat\xc4\x97 iki m\xc5\xabs\xc5\xb3 dien\xc5\xb3 i\xc5\xa1silaikiusi\xc4\x85 raudon\xc5\xb3 plyt\xc5\xb3 m\xc5\xabro Bir\xc5\xbe\xc5\xb3 evangelik\xc5\xb3 reformat\xc5\xb3 ba\xc5\xbeny\xc4\x8di\xc4\x85._NEWLINE_Nuo 1881\xc2\xa0m. iki pat mirties 1887\xc2\xa0m. tarnavo generaliniu superintendentu ir Sinodo cenzoriumi. Nuo 1859\xc2\xa0m. devyniose Sinodo kolegijos kadencijose kaip superintendentas atstovavo Bir\xc5\xbe\xc5\xb3 parapijai ir \xc5\xbdemaitijos distriktui.'